 UBig Fish uphawula ngezokuqola uHlengiwe IsolezweUBig Fish uphawula ngezokuqola uHlengiweEzokungcebeleka 3 April 2018, 10:10am FANELESIBONGE BENGUUHLENGIWE Mhlaba ebonga uSipho Makhabane ngakho konke amenzele khona ngesikhathi ethula i-albhamu yakhe ethi Abba Baba nenkampani yakhe iMhlaba Music eDCC ngo-2012ABANTU abazi iqiniso bathathu, yimina, uHlengiwe noNkulunkulu.Usho kanje umakadebona womculo wokholo uSipho Big Fish Makhabane mayelana nezinsolo zokuthi wadla izizumbulu zikaHlengiwe Mhlaba, ayengumphathi wakhe.Kuvela ukuthi uHlengiwe uthole ukuthi ezingomeni zakhe ezingu-90 ezaqoqa ama-royalties akhe kwaSouth African Music Rights Organisation Samro, zingu-24 kuphela ezakhokha -16.7 wemali okumele ize kuye.Abantu abazi iqiniso uHlengiwe, yimi noNkulunkulu, kusho uMakhabane.Akekho umzali okhulisa ingane abale kodwa namuhla kuhlangana abantu bathi angizobala. Kubuhlungu kimi ukuthi ingane engayikhulisa kanzima isikhuluma kanje ngami. Kulungile. UNkulunkulu, uSipho noHlengiwe bayazi. Sebengangena abelungu bezokwenza izibalo ngoba bafundile mina ngagcina ebangeni lesithathu, kusho yena.Uthe okubuhlungu kakhulu wukuthi uHlengiwe akezi kuye bakhulume.Imizamo yokuthola uHlengiwe izolo ayiphumelelanga ucingo lwakhe belukhala lungabanjwa.Ngisilungele isiphambano. Ngisho nababhala kuFacebook ngithi kulungile. UHlengiwe yindodakazi yami. Engakufunda wukuthi e-Afrika zingu-20 kuphela izingane ezibuyela emuva ziyobonga, kusho yena.Iphephandaba liveze ukuthi uphenyo lommeli uGraeme Gilfillan oqashwe nguHlengiwe luveza ukuthi -83.3 wama royalties ukhokhelwe umqambi ongaziwa obizwa ngoDP.Kuthiwa baningi abaculi abathintekayo okubalwa kubo uJabu Khanyile, Brenda Fassie, Miriam Makeba, Mahlathini nabanye.Ucwaningo lukaGilfillan lukhomba ukuthi ilinganiselwa kuR1.2 billion imali ethathwe egameni likaDP eminyakeni engu-55. Okhulumela iSamro ucashunwe ethi lesi samba siyihaba. 